ΓΡΑΠΤΗ ΕΡΩΤΗΣΗ P-3673/00

υποβολή: Antonio Di Pietro (ELDR) προς την Επιτροπή

(22 Νοεμβρίου 2000)

Θέμα: Σχέδια για την καταπολέμηση της παιδεραστίας πρόγραμμα Δάφνη 2000-2003

Όλοι συμφωνούν ότι τα εγκλήματα κατά της παιδικής ηλικίας πρέπει να θεωρούνται, σε κάθε περίπτωση, ως εγκλήματα κατά της ανθρωπότητας.

Προς τούτοπάρχουν δύο ευρωπαϊκές συμβάσεις, εκείνη των Δικαιωμάτων του Ανθρώπου του 1950 και εκείνη των Δικαιωμάτων του Παιδιού, που τέθηκε σε ισχύ την 1η παρελθόντος Ιουλίου 2000, αλλά που δεν έχει ακόμη κυρωθεί από την Ιταλία.

Ταυτόχρονα πολλαπλασιάζονται τα πρωτόκολλα, οι πρωτοβουλίες, οι προτάσεις, αλλά, ωστόσο, λίγες είναι ακόμη οι δράσεις που να έχουν αποδειχθεί πραγματικά αποτελεσματικές.

Και η Ευρωπαϊκή Ένωση κινήθηκε προς αυτήν την κατεύθυνση εγκρίνοντας το πρόγραμμα Δάφνη, ανάμεσα στις προτεραιότητες του οποίου για τα έτη 2000-2003 είναι και η προστασία της παιδικής ηλικίας.

Το ενδιαφέρον του Ευρωπαϊκού Σωματειακού και Εθελοντικού Κινήματοςπήρξε σημαντικό και ουσιαστικό, στο βαθμό που κατά το τρέχον έτος έχουν επιλεγεί από την τεχνική επιτροπή της Ευρωπαϊκής Επιτροπής 415 σχέδια.

Εκτιμώντας ότι η Ιταλία δεν διαθέτει σήμερα, σε εθνικό επίπεδο, ένα κέντρο που να επιτρέπει την παρακολούθηση της κοινωνικής μάστιγας της παιδεραστίας και που να είναι ικανό να προωθεί συγκεκριμένες δράσεις για την κατάρτιση του προσωπικού στήριξης των παιδιών που έχουν πέσει θύματα πράξεων βίας και των οικογενειών τους, θα μπορούσε άραγε η Επιτροπή να αναφέρει: Πόσα και ποια σχέδιαπεβλήθησαν από Ιταλούς εταίρους ώστε μεταξύ αυτών να επιλεγούν τελικά τα εν λόγω 415 σχέδια;

Με βάση ποια κριτήρια προκρίθηκαν τα ως άνω σχέδια κατά την εξέτασή τους στο στάδιο της τελικής επιλογής;

Απάντηση του κ. Vitorino εξ ονόματος της Επιτροπής

(5 Ιανουαρίου 2001)

Όσον αφορά το έτος 2000, η Επιτροπή έλαβε 415 προτάσεις στο πλαίσιο του προγράμματος Δάφνη. Από αυτές, 308 ήταν επιλέξιμες. Μετά από αξιολόγηση, 47 σχέδια επιλέχθηκαν προς χρηματοδότηση, για συνολικό ποσό ύψους 4 590 045.

Η αξιολόγηση έγινε με βάση τα ακόλουθα κριτήρια: συνάφεια με τους στόχους του προγράμματος Δάφνη" σαφήνεια και καταλληλότητα των στόχων του σχεδίου" χρησιμότητα των αναμενόμενων αποτελεσμάτων" καταλληλότητα και σκοπιμότητα της προσέγγισης, της μεθοδολογίας και του χρονοδιαγράμματος" επάρκεια και πείρα των εταίρων" ευρωπαϊκή προστιθέμενη αξία" διάδοση των αποτελεσμάτων, διδάγματα, αποκτηθείσα τεχνογνωσία" προγραμματισμός της παρακολούθησης και της βιωσιμότητας του σχεδίου" πλέον συμφέρουσα από οικονομική άποψη πρωτοβουλία.

Επί πλέον της ατομικής αξίας της πρότασης, για την τελική επιλογή λαμβάνονταιπόψη η ύπαρξη της προσήκουσας ισορροπίας μεταξύ των ομάδων στις οποίες στοχεύουν τα σχέδια (παιδιά, νέοι και γυναίκες), η διάρκεια των σχεδίων (1, 2 ή 3 έτη) και ο γεωγραφικός χώρος που καλύπτουν τα σχέδια για την επίτευξη της βέλτιστης δυνατής ευρωπαϊκής προστιθέμενης αξίας.

Από τις 415 παραληφθείσες προτάσεις, 111 (26,7 %)ποβλήθηκαν από ιταλικό οργανισμό" από τις εν λόγω 111 προτάσεις, 94 ήταν επιλέξιμες. Στην τελική επιλογή 47 σχεδίων περιλαμβάνονται 5 σχέδια με επικεφαλής ιταλικό οργανισμό. Επί πλέον, από τους 361 οργανισμούς που εμπλέκονται σε όλα τα επιλεχθέντα σχέδια, 47 (13 %) είναι ιταλικοί.